หุ้นดาวโจนส์ปิดพุ่ง 123.57 จุด
ดัชนีดาวโจนส์ตลาดหุ้นนิวยอร์กปิดพุ่งขึ้น123.57 จุด ที่ 15,215.25 จุด  แรงซื้อหุ้นแบงก์ หนุน
15 พ.ค. 2556

ดัชนีดาวโจนส์ตลาดหุ้นนิวยอร์กปิดพุ่งขึ้น123.57 จุด ที่ 15,215.25 จุด  แรงซื้อหุ้นแบงก์ หนุน
ดัชนีเฉลี่ยอุตสาหกรรมดาวโจนส์พุ่งขึ้นขึ้น 123.57 จุด หรือ 0.82% ปิดที่ 15,215.25 จุด ดัชนี S&amp;P 500 เพิ่มขึ้น 16.57 จุด หรือ 1.01% ปิดที่ 1,650.34 จุด และดัชนี Nasdaq เพิ่มขึ้น 23.82 จุด หรือ 0.69% ปิดที่ 3,462.61 จุด
ในช่วงแรกนั้นตลาดหุ้นนิวยอร์กร่วงลงเนื่องจากข้อมูลที่ระบุว่า ความเชื่อมั่นทางเศรษฐกิจของเยอรมนีในเดือนพ.ค.ขยับขึ้นเล็กน้อย มาอยู่ที่ 36.4 จาก 36.3 ในเดือนเม.ย. ซึ่งต่ำกว่าที่นักวิเคราะห์คาดว่าจะเพิ่มขึ้นแตะระดับ 40 
อย่างไรก็ตาม ตลาดดีดตัวขึ้นในเวลาต่อมา เนื่องจากนักลงทุนเข้าซื้อหุ้นกลุ่มธนาคาร โดยหุ้นแบงก์ ออฟ อเมริกา พุ่งขึ้น 2.77% หุ้นอเมริกัน เอ็กซ์เพรส ดีดขึ้น 2.46% และหุ้นเจพีมอร์แกน เชส พุ่งขึ้น 1.13%
นอกจากนี้ ตลาดยังได้รับแรงหนุนหลังจากนายเดวิด เทปเปอร์ ผู้บริหารบริษัท แอพพาลูซา เมเนจเมนท์ ให้สัมภาษณ์ทางสถานีโทรทัศน์ CNBC ว่า "ผมมั่นใจว่าตลาดหุ้นนิวยอร์กยังคงคึกคัก"